Il-ġuri ta’ Oscar Pistorius, mixli bil-qtil volontarju tal-ħabiba tiegħu Reeva Steenkamp, kompla dalgħodu fi Pretoria, l-Afrika t’Isfel, wara waqfien ta’ ġimgħatejn bid-difiża issejjaħ ir-raba’ xhud tagħha biex issaħħaħ it-teżi li huwa qatilha bi żball għax ħasibha ħalliel. Johan Stander, li jaħdem fl-estate lussuż fejn ġara l-każ, qal li ċempillu Pistortius kmieni f’Jum San Valentinu tas-sena l-oħra u qallu biex imur malajr id-dar tiegħu għax kien spara lil Reeva għax ħasabha xi ħadd li ried jidħolu f’daru. Ejja malajr, qallu. Stander qal li malli wasal sab lill-atleta, li għandu 27 sena, imkisser, iwerżeq u kien qed iġorrha biex iniżżilha minn fuq għal isfel. Stander qal li kien ċar li kellha ferita f’rasha. Meta ra lil Stander, Pistorius ħa r-ruħ. “Kien qed jolfoq u jitlob biex ma titlqux u qalilna biex inpoġġuha f’karozza u nieħduha l-isptar.”